Աֆրիկյան զարգացման բանկ

Աֆրիկյան զարգացման բանկ (ԱԶԲ) (անգլ.՝ African development bank group), բանկ, որը հիմնադրվել է Աֆրիկյան միասնության կազմակերպության (OAU) կողմից՝ խթանելու տնտեսական զարգացումն ամբողջ Աֆրիկյան մայրցամաքում՝ դրա համար ֆինանսական ռեսուրսներ տրամադրելով։ Առաքելություն ԱԶԲ-ի առաքելությունն աղքատության դեմ պայքարելն է և մայրցամաքի կենսապայմանները բարելավելը` խրախուսելով պետական և մասնավոր կապիտալի ներդրումները նախագծերում և ծրագրերում, որոնք, ամենայն հավանականությամբ, կնպաստեն տարածաշրջանի տնտեսական և սոցիալական զարգացմանը։ Ընդհանուր տեղեկություններ ԱԶԲ-ն հիմնադրվել է 1963 թվականի օգոստոսին, իր աշխատանքն սկսել է 1966 թվականի հուլիսին Աբիջանի (Կոտ դ'Իվուար) իր գլխամասային գրասենյակից։ Թեև ի սկզբանե բանկին կարող էին միանալ միայն աֆրիկյան երկրները, 1982 թվականիցսկսած թույլատրվել է անդամակցելու նաև ոչ աֆրիկյան երկրներին։ 2003 թվականին Իվուարի առաջին պատերազմի պատճառով բանկը տեղափոխվել է Թունիս, իսկ 2014 թվականին վերադարձել է իր պաշտոնական շտաբակայան։ 2015 թվականի սեպտեմբերի 1-ից ԱԶԲ-ի ղեկավարը բանկի ֆինանսական կազմակերպությունների կողմից 8-րդ ընտրված նախագահ, Նիգերիայի գյուղատնտեսության նախկին նախարար Ակինվումի Ադեսինան է։ 2020 թվականի հունիսին ԱԶԲ-ի խորհուրդը համաձայնել է վերանայել Ադեսինայի կողմից բանկի ղեկավարումը։ Ադեսինան առաջադրվել է վերընտրվելու 2020 թվականի օգոստոսին։ Նա միաձայն վերընտրվել է երկրորդ հնգամյա ժամկետով 2020 թվականի օգոստոսի 27-ին։ Ըստ ԱԶԲ-ի 2014 թվականի հաշվետվության՝ բանկի կանոնադրական կապիտալը կազմում է մոտ 67 մլրդ ԱՄՆ դոլար։ Անդամ երկրները ներդրել են այս գումարի միայն 7,6%-ը, սակայն երաշխավորել են մնացած 92,4%-ի ներդրումն առաջին իսկ պահանջով։ Այս երաշխիքների շրջանակներում ԱԶԲ-ն միջոցներ է ներգրավում պարտատոմսերի համաշխարհային շուկայում։ Դրա շնորհիվ բանկը հնարավորություն ունի տնօրինելու զգալի ֆինանսական ռեսուրսներ, բայց միևնույն ժամանակ նրա կապիտալում մեծամասնություն են կազմում աֆրիկյան երկրները (մոտ 60%)։ ԱԶԲ-ն ներառում է երեք ֆինանսական կազմակերպություն. Աֆրիկյան զարգացման բանկ (The African Development Bank — ADB) Աֆրիկյան զարգացման հիմնադրամ (The African Development Fund — ADF) Նիգերիայի վստահության հիմնադրամ (The Nigeria Trust Fund — NTF): Աֆրիկյան զարգացման բանկի տարածաշրջանային անդամներ Ոչ տարածաշրջանային անդամներ 20 խոշորագույն երկրների ցուցակն ըստ քվեարկության իրավունքի Ստորև բերված աղյուսակը 20 խոշորագույն երկրների տվյալներն են՝ ըստ Աֆրիկյան զարգացման բանկի քվեարկության իրավունքի 2021 թվականի սեպտեմբերի դրությամբ։ Ծանոթագրություններ Արտաքին հղումներ Официальный сайт АБРԱրխիվացված 2007-03-11 Wayback Machine (անգլ.) Егоров А. В. «Международная финансовая инфраструктура», М.: Линор, 2009. ISBN 978-5-900889-28-3 Криштаносов В. Б. «Международные финансовые организации», М.: Армита-Маркетинг, 2002. ISBN 978-985-6320-96-8 Bank Information Center African Development Bank home page African Development Bank page for African Development Fund African Development Bank page for Nigeria Trust Fund Regional Development Banks: Stepping Out of the Shadows - The African Development Bank Past Presidents of the African Development Bank Building Africa's Development Bank: Six Recommendations for the AfDB and its Shareholders